ᱠᱤᱨᱜᱤᱡᱽᱥᱛᱟᱱ

ᱠᱤᱨᱜᱤᱡᱽᱥᱛᱟᱱ ᱫᱚ ᱛᱟᱞᱟ ᱮᱥᱤᱭᱟ ᱠᱮᱭᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱠᱚᱧᱮ ᱨᱮᱫᱚ ᱠᱟᱡᱟᱠᱥᱛᱟᱱ, ᱯᱟᱪᱮ ᱟᱨ ᱮᱛᱚᱢ ᱯᱟᱪᱮ ᱨᱮᱫᱚ ᱩᱡᱽᱵᱮᱠᱤᱥᱛᱟᱱ, ᱮᱛᱚᱢ ᱯᱟᱪᱮ ᱨᱮᱫᱚ ᱛᱟᱡᱤᱠᱤᱥᱛᱟᱱ ᱟᱨ ᱥᱟᱢᱟᱝ ᱨᱮᱫᱚ ᱪᱤᱱ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱭᱟᱜ ᱢᱟᱨᱟᱝ ᱱᱟᱜᱟᱨ ᱟᱨ ᱨᱟᱡᱽᱜᱟᱲ ᱫᱚ ᱵᱤᱥᱠᱮᱠ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱵᱩᱨᱩ ᱛᱮ ᱜᱚᱴᱟ ᱮᱴᱮᱫ ᱮᱥᱮᱫ ᱟᱠᱟᱱ ᱠᱷᱟᱹᱛᱤᱨ ᱥᱮᱫᱟᱭᱟᱜ ᱞᱟᱠᱪᱟᱨ ᱱᱮᱛᱟᱨ ᱦᱚᱸ ᱱᱚᱰᱮ ᱡᱤᱣᱤᱫ ᱜᱮᱭᱟ ᱾

ᱱᱟᱜᱟᱢ

ᱚᱛᱱᱚ
ᱠᱤᱨᱜᱤᱡᱽᱥᱛᱟᱱ ᱫᱚ ᱛᱟᱞᱟ ᱮᱥᱤᱭᱟ ᱨᱮᱭᱟᱜ ᱜᱚᱴᱟ ᱜᱮ ᱫᱤᱥᱚᱢ ᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱫᱷᱟᱨᱮ ᱨᱮᱫᱚ ᱠᱟᱡᱟᱠᱥᱛᱟᱱ, ᱛᱟᱡᱤᱠᱤᱥᱛᱟᱱ, ᱩᱡᱽᱵᱮᱠᱤᱥᱛᱟᱱ ᱟᱨ ᱪᱤᱱ ᱢᱮᱱᱟᱜᱼᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱫᱚᱨᱭᱟ ᱠᱷᱚᱱ ᱥᱟᱺᱜᱤᱧ ᱜᱮᱭᱟ ᱟᱨ ᱱᱚᱸᱰᱮ ᱞᱤᱡᱤᱜ ᱠᱟᱱ ᱚᱠᱟ ᱜᱟᱰᱟ ᱦᱚᱸ  ᱫᱚᱨᱭᱟ ᱛᱮ ᱵᱟᱭ ᱥᱮᱴᱮᱨ ᱟᱠᱟᱱᱟ ᱾ ᱱᱚᱰᱮ ᱫᱚ ᱟᱹᱰᱤ ᱜᱟᱱ ᱥᱚᱱᱟ ᱢᱮᱱᱟᱜᱼᱟ ᱾  ᱱᱚᱶᱟ ᱫᱤᱥᱚᱢ ᱨᱮᱫᱚ ᱜᱚᱴᱟ ᱜᱮ ᱵᱩᱨᱩ ᱢᱮᱱᱟᱜ ᱠᱷᱟᱹᱛᱤᱨ ᱘% ᱠᱷᱚᱱ ᱠᱚᱢ ᱚᱛ ᱨᱮᱜᱮ ᱪᱟᱥ ᱫᱚ ᱜᱟᱱᱚᱜᱼᱟ ᱾ ᱵᱤᱥᱠᱮᱠ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱟᱨ ᱨᱟᱡᱽᱜᱟᱲ ᱠᱟᱱᱟ ᱾ ᱫᱚᱥᱟᱨ ᱢᱟᱨᱟᱝ ᱱᱟᱜᱟᱨ ᱫᱚ ᱥᱮᱫᱟᱭᱟᱜ ᱱᱟᱜᱟᱨᱚᱥ ᱠᱟᱱᱟ ᱾ ᱱᱚᱰᱮᱱᱟᱜ ᱢᱟᱨᱟᱝ ᱜᱟᱰᱟ ᱫᱚ ᱠᱟᱨᱟ  ᱫᱟᱨᱭᱟ ᱠᱟᱱᱟ ᱾

ᱦᱟᱹᱱᱟᱹᱴᱤᱧ

ᱯᱟᱹᱨᱥᱤ
ᱠᱤᱨᱜᱤᱡᱽᱥᱛᱟᱱ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱨᱩᱥᱤᱭᱟᱱ ᱛᱟᱦᱮᱸ ᱠᱟᱱᱟ ᱾ ᱑᱙᱙᱑ ᱥᱟᱞ ᱨᱮ ᱠᱤᱨᱜᱤᱡᱽ ᱯᱟᱹᱨᱥᱤ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱛᱟ ᱛᱮ ᱠᱚ ᱦᱟᱛᱟᱣ ᱠᱮᱜᱼᱟ ᱾ ᱱᱚᱰᱮᱱ ᱠᱚ ᱨᱩᱥᱤᱭᱟᱱ ᱦᱚᱲ ᱠᱚᱣᱟᱜ ᱫᱟᱹᱵᱤ ᱠᱷᱟᱹᱛᱤᱨ ᱑᱙᱙᱗ ᱥᱟᱞ ᱨᱮ ᱨᱩᱥᱤᱭᱟᱱ ᱯᱟᱹᱨᱥᱤ ᱟᱨᱦᱚᱸ ᱫᱚᱦᱲᱟ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟ ᱛᱮ ᱠᱚ ᱦᱟᱛᱟᱣ ᱠᱮᱜ-ᱟ ᱾ ᱱᱤᱛ ᱫᱚ ᱱᱚᱰᱮ ᱵᱟᱨᱭᱟ ᱥᱚᱨᱠᱟᱨᱤ ᱯᱟᱹᱨᱥᱤ ᱪᱟᱹᱞᱩᱜ ᱠᱟᱱᱟ ᱾

ᱫᱷᱚᱨᱚᱢ 
ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱟᱱᱟ ᱾ ᱱᱚᱰᱮᱱ ᱠᱚ ᱘᱐% ᱦᱚᱲ ᱢᱩᱥᱞᱤᱢ ᱠᱟᱱᱟ ᱠᱚ ᱾

ᱨᱟᱡᱽ ᱟᱹᱨᱤ

ᱠᱟᱹᱣᱰᱤ ᱟᱹᱨᱤ
ᱠᱟᱹᱣᱰᱤ ᱟᱹᱨᱤ ᱯᱷᱩᱨᱜᱟᱹᱞ ᱫᱤᱥᱚᱢ ᱠᱷᱚᱱᱟᱜ ᱱᱚᱶᱟ ᱫᱤᱥᱮᱢ ᱨᱮᱭᱟᱜ ᱴᱷᱟᱶ ᱫᱚ ᱗᱘ ᱠᱟᱱᱟ ᱾ ᱥᱚᱵᱷᱤᱭᱮᱛ ᱭᱩᱱᱤᱭᱚᱱ ᱨᱮᱭᱟᱜ ᱨᱮᱸᱜᱮᱡ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱱᱚᱶᱟ ᱫᱚ ᱙ ᱟᱱᱟᱜ ᱴᱷᱟᱶᱮ ᱟᱢᱮᱴ ᱟᱠᱟᱜᱼᱟ ᱾  ᱱᱤᱛᱚᱜ ᱦᱚᱸ ᱱᱚᱶᱟ ᱫᱤᱥᱚᱢ ᱫᱚ ᱛᱟᱞᱟ ᱮᱥᱤᱭᱟ ᱨᱮᱭᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱫᱚᱥᱟᱨ ᱴᱷᱟᱶᱮ ᱟᱢᱮᱴ ᱟᱠᱟᱜᱼᱟ ᱾ ᱛᱟᱡᱤᱠᱤᱥᱛᱟᱱ ᱫᱚ ᱛᱟᱞᱟ ᱮᱥᱤᱭᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱨᱮᱸᱜᱮᱡ ᱫᱤᱥᱚᱢ ᱠᱟᱱᱟ, ᱱᱚᱰᱮᱱ ᱠᱚ ᱓᱑ᱹ᱗% ᱦᱚᱲ ᱫᱚ ᱨᱮᱸᱜᱮᱡ ᱞᱟᱭᱤᱱ ᱨᱮᱭᱟᱜ ᱞᱟᱛᱟᱨ ᱨᱮᱭᱟᱜ ᱞᱟᱛᱟᱨ ᱢᱮᱱᱟᱜ ᱠᱚᱣᱟ ᱾

ᱥᱮᱪᱮᱫ
ᱱᱚᱰᱮᱱᱟᱜ ᱮᱛᱚᱦᱚᱵ ᱟᱥᱲᱟ ᱫᱚ ᱑ ᱠᱷᱚᱱ ᱔ ᱪᱟᱱᱚᱪ ᱦᱟᱹᱵᱤᱡ ᱢᱮᱱᱟᱜᱼᱟ ᱾ ᱟᱨ ᱛᱟᱱᱟᱞᱟ ᱫᱚ ᱕ ᱠᱷᱚᱱ ᱑᱑ ᱪᱟᱱᱚᱪ ᱦᱟᱹᱵᱤᱡ ᱢᱮᱱᱟᱜᱼᱟ ᱾ ᱜᱤᱫᱽᱨᱟᱹ ᱗ ᱥᱟᱞ ᱠᱚ ᱦᱩᱭ ᱞᱮᱱ ᱠᱷᱟᱱ ᱮᱛᱚᱦᱚᱵ ᱟᱥᱲᱟ ᱨᱮᱠᱚ ᱥᱟᱢᱵᱟᱣ ᱠᱚᱣᱟ ᱾  
ᱥᱤᱯᱟᱹᱦᱤ
ᱥᱚᱵᱷᱤᱭᱮᱛ ᱭᱩᱱᱤᱭᱚᱱ ᱨᱟᱹᱯᱩᱫ ᱮᱱ ᱛᱟᱭᱚᱢ ᱠᱤᱨᱜᱤᱡᱽᱥᱛᱟᱱ ᱟᱡ ᱨᱮᱱ ᱱᱤᱡᱚᱨ ᱯᱷᱟᱹᱫᱽ ᱵᱮᱱᱟᱣ ᱦᱩᱭ ᱟᱫᱮᱭᱟ ᱾ ᱩᱱᱠᱩ ᱠᱚᱫᱚ ᱚᱛ ᱥᱤᱯᱟᱹᱦᱤ, ᱥᱮᱨᱢᱟ ᱥᱤᱯᱟᱹᱦᱤ, ᱥᱤᱢᱟᱹ ᱥᱤᱯᱟᱹᱦᱤ  ᱟᱨ ᱫᱟᱜ ᱥᱤᱯᱟᱹᱦᱤ ᱾ ᱱᱮᱛᱟᱨ ᱜᱮ ᱱᱚᱶᱟ ᱫᱤᱥᱚᱢ ᱨᱟᱥᱤᱭᱟ ᱥᱟᱶ ᱱᱟᱯᱟᱭ ᱥᱟᱹᱜᱟᱹᱭ ᱮ ᱮᱦᱚᱵ ᱟᱠᱟᱜ-ᱟ ᱾

ᱯᱷᱮᱰᱟᱛ
 https://or.wikipedia.org/wiki/%E0%AC%95%E0%AC%BF%E0%AC%B0%E0%AC%97%E0%AC%BF%E0%AC%9C%E0%AC%B8%E0%AD%8D%E0%AC%A4%E0%AC%BE%E0%AC%A8
ᱵᱟᱦᱨᱮ ᱡᱚᱱᱚᱲ

 ᱥᱚᱨᱠᱟᱨᱤ 
 President of Kyrgyzstan  official site
 Government of Kyrgyzstan official site
 Parliament of Kyrgyzstan  official site
 Armed Forces of the Republic of Kyrgyzstan 
 Kyrgyzstan Ministry of External Trade and Industry 
 Chief of State and Cabinet Members 
  Laws of the Kyrgyz Republic
 ᱥᱟᱫᱷᱟᱨᱚᱱ ᱛᱚᱛᱷᱭᱚ
 Country Profile from BBC News

 Kyrgyzstan at UCB Libraries GovPubs


 Issik-Kul Lake 
 Kyrgyz Publishing and Bibliography 
 Key Development Forecasts for Kyrgyzstan from International Futures

ᱢᱟᱱᱪᱤᱛᱟᱹᱨ 
 Detailed map of Kyrgyzstan (a brochure in PDF) 


 ᱮᱢᱟᱱ ᱛᱮᱭᱟᱜ 
 Common Language Project Country Fact Sheet – Kyrgyzstan
 On the Roof of the World photo essay from PBS Frontline
 Photos of life in Kyrgyzstan
 "If you want to Understand Kyrgyzstan, read this"  by Salon magazine
 Image gallery with 300 photos 
 Photos of Kyrgyzstan 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱮᱥᱤᱭᱟ 
ᱛᱷᱚᱠ:ᱫᱤᱥᱚᱢ 
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘  
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ